BAY ทุ่มงบ 1.09 พันลบ.เข้าซื้อหุ้น 50% ธุรกิจไฟแนนซ์ในฟิลิปปินส์
BAY ทุ่มงบ 1.09 พันลบ.เข้าซื้อหุ้น 50% ธุรกิจไฟแนนซ์ในฟิลิปปินส์
BAY ทุ่มงบ 1.09 พันลบ.เข้าซื้อหุ้น 50% ธุรกิจไฟแนนซ์ในฟิลิปปินส์
8 ส.ค. 2562

ธนาคารกรุงศรีอยุธยา จำกัด (มหาชน) หรือ BAY  เปิดเผยว่า ที่ประชุมคณะกรรมการธนาคารอนุมัติให้ธนาคารหรือบริษัทย่อยของธนาคารเข้าซื้อหุ้นในสัดส่วน 50% ของหุ้นที่ออกและชำระแล้วในบริษัท SB Finance Company (SBF) ซึ่งเป็นหนึ่งในบริษัทไฟแนนซ์ในประเทศฟิลิปปินส์ที่มีการเติบโตสูงจาก Security Bank Corporation (SBC) มูลค่าการลงทุนเบื้องต้นประมาณ 1,828.2 ล้านเปโซฟิลิปปินส์ หรือคิดเป็นประมาณ 1,096.9 ล้านบาท บนฐานส่วนของผู้ถือหุ้น SBF ณ วันที่ 30 มิ.ย.62 ที่ 1,507.20 ล้านเปโซฟิลิปปินส์ หรือคิดเป็น 904.3 ล้านบาท
การเข้าทำธุรกรรมในครั้งนี้วัตถุประสงค์เพื่อการขยายธุรกิจนอกประเทศไทย เพิ่มขีดความสามารถในการแข่งขัน และขยายฐานลูกค้าไปยังประเทศอื่น ๆ โดยเฉพาะในประเทศนอกเหนือกลุ่มประเทศลุ่มแม่น้ำโขง โดยจะต้องได้รับการอนุมัติจากธนาคารแห่งประเทศไทย และ/หรือหน่วยงานกำกับดูแลที่เกี่ยวข้องทั้งในประเทศไทยและต่างประเทศ
 